CELEX: C2007/069/56
Language: lv
Date: 2007-03-24 00:00:00
Title: Lieta T-29/07: Prasība, kas celta 2007. gada 9. februārī — Lactalis Gestion Lait un Lactalis Investissements pret Padomi

24.3.2007   
            
            
               LV
            
            
               Eiropas Savienības Oficiālais Vēstnesis
            
            
               C 69/27
            
         Prasība, kas celta 2007. gada 9. februārī — Lactalis Gestion Lait un Lactalis Investissements pret Padomi
   (Lieta T-29/07)
   (2007/C 69/56)
   Tiesvedības valoda — franču
   Lietas dalībnieki
   
      Prasītāji: Lactalis Gestion Lait SNC un Lactalis Investissements SNC, Laval (Francija) (pārstāvis — A. Philippart, advokāts)
   
      Atbildētāja: Eiropas Savienības Padome
   Prasītāju prasījumi:
   
               —
            
            
               atzīt, ka Direktīvas 67/227/EEK 1. panta pirmā daļa, kuru paskaidro ceturtais apsvērums, liek dalībvalstīm atcelt un aizvietot kumulatīvo daudzpakāpju apgrozījuma nodokļu sistēmas, kas traucē konkurenci un kavē tirdzniecību starp dalībvalstīm;
            
         
               —
            
            
               atzīt, ka Direktīvas 67/227/EEK 1. panta trešā daļa, kuru paskaidro astotais apsvērums, aizliedz dalībvalstīm (vecajām vai jaunajām) turpināt vai ieviest pasākumus, ar kuriem paredzēts pēc vienotas likmes izlīdzināt apgrozījuma nodokļus par importu un eksportu dalībvalstu savstarpējā tirdzniecībā;
            
         
               —
            
            
               atzīt, ka Pirmās direktīvas 67/227/EEK 1. pants kumulatīvo daudzpakāpju apgrozījuma nodokļu sistēmas aizvieto ar kopēju PVN sistēmu un ka turpmāk ir jāaizliedz kumulatīvo daudzpakāpju nodokļu saglabāšana vai ieviešana, kas traucē konkurenci un kavē tirdzniecību starp dalībvalstīm;
            
         
               —
            
            
               atzīt, ka pretēji mērķim, kas noteikts Padomes 2006. gada 28. novembra Direktīvā 2006/112/EK par kopējo PVN sistēmu, atceļot Pirmo direktīvu 67/227/EEK, izņemot tās 2. pantu, kur definētas PVN iezīmes, tā veido pastāvošo tiesību aktu PVN jomā nepilnīgu un kļūdainu ainu, ka arī negatīvi ietekmē tiesību aktu par apgrozījuma nodokļiem saskaņošanu;
            
         
               —
            
            
               atzīt, ka atceļot visas atsauces uz kumulatīvo daudzpakāpju nodokļu aizlieguma principu un tādējādi atļaujot turpināt vai atkārtoti ieviest apgrozījuma nodokļus, kas varētu traucēt konkurenci un kavēt tirdzniecību starp dalībvalstīm, Padome neievēro EKL 3. un 93. pantā noteiktos mērķus, kā arī tieši un individuāli ietekmē prasītāju intereses;
            
         
               —
            
            
               atcelt Direktīvas 2006/112/EK 411. panta 1. punktu, jo ar to ir atcelts Padomes Direktīvas 67/227/EEK ceturtais un astotais apsvērums, ka arī 1. panta pirmā un trešā daļa, un ir acīmredzami pārkāpts EKL 3. un 93. pants;
            
         
               —
            
            
               piespriest Padomei atlīdzināt prasītājiem visus šajā tiesvedībā radušos tiesāšanās izdevumus.
            
         Pamati un galvenie argumenti
   Ar šo prasību prasītāji lūdz atcelt Padomes 2006. gada 28. novembra Direktīvas 2006/112/EK par kopējo PVN sistēmu (1) 411. panta 1. punktu, jo ar to ir atcelta Padomes 1967. gada 11. aprīļa Pirmās direktīvas 67/227/EEK par dalībvalstu tiesību aktu par apgrozījuma nodokļiem saskaņošanu (2) 1. panta pirmā un trešā daļa, ar ko paredz atcelt un aizliedz saglabāt vai ieviest kumulatīvos daudzpakāpju nodokļus.
   Prasītāji apgalvo, ka Padome, pieņemot šādu direktīvu, nav ievērojusi Līguma mērķus, kas noteikti EKL 3. un 93. pantā, kur ir paredzēta tiesību aktu par apgrozījuma nodokļiem saskaņošana. Tie turklāt norāda, ka, ar Direktīvu 2006/112/EK atceļot Direktīvu 67/227/EEK, tiek apšaubīts kumulatīvo daudzpakāpju nodokļu aizlieguma princips, kuri prasītāju skatījumā kā tādi var traucēt konkurenci un kavēt tirdzniecību starp dalībvalstīm.
   
      (1)  OV L 347, 1. lpp.
   
      (2)  OV L 71, 1301. lpp.